Svrčnícke sedlo

Svrčnícke sedlo () je horské sedlo v pohorí Veľká Fatra. Nachádza sa v hlavnom hrebeni, nad Sklabinským Podzámkom.

 Polohopis 
Leží na severe strednej časti Veľkej Fatry, v geomorfologickom podcelku Lysec. Nachádza sa v turčianskej vetve hlavného hrebeňa, ktorá vedie z uzlovej Ploskej () severným smerom do Ľubochnianskeho sedla, presnejšie medzi Vyšnou Lipovou () na juhu a Kľakom () na severe. Prepája západne ležiacu Štiavnickú dolinu, ktorá je vetvou Kantorskej doliny a východne situovanú Nižnú Lipovú, prináležiacu mohutnej Ľubochnianskej doline. Nimi voda odteká zo západných častí Štiavnickým a Kantorským potokom a z východných potokom Nižná Lipová a Ľubochnianka do Váhu. Hrebeňom i sedlom prechádza turistická magistrála a rovnako hranica medzi ochranným pásmom na západe a vlastným Národným parkom Veľká Fatra na východe.

Sedlo leží v Žilinskom kraji, na hranici okresov Ružomberok a Martin. Zasahuje na katastrálne územie obce Ľubochňa a Sklabinský Podzámok.

 Prístup 
 po  červeno značenej turistickej magistrále:
 od severu z Ľubochnianskeho sedla cez Kľak ()
 od juhu z Ploskej () cez Jarabinú ()
 po  modrej značke z Podhradia cez Kľak
 po , ,  a  zo Sklabinského Podzámku cez Kľak

 Referencie 

 Pozri aj 
 Veľká Fatra
 Lysec (geomorfologický podcelok)

 Externé odkazy 
 Poloha na turistickej mape

Kategória:Sedlá Veľkej Fatry